google/wiki40b huggingface dataset:
Antanava (Josvainiai)

Istorija

XX a. pr. buvo Kočanams priklausęs dvaras Josvainių valsčiuje. Iki XX a. vid. buvo dvaro palivarkas.
Balinis vėžlys

Paplitimas Lietuvoje

Aptinkamas Lazdijų ir Alytaus rajonuose; čia įkurti draustiniai. Aptiktas ir Žemaitijos nacionaliniame parke.

Apsauga Lietuvoje

Lietuvoje labai reta rūšis, įrašyta į Lietuvos raudonąją knygą. Lietuvos Respublikos Aplinkos ministro 2002 m. balandžio 8 d. įsakymu Nr.159 balinis vėžlys įrašytas į Europos bendrijos svarbos gyvūnų ir augalų rūšių, randamų Lietuvoje, sąrašą. 
Nyksta daugiausia dėl tinkamų gyvenamųjų vietų nykimo. Norint sudaryti vėžliams palankias sąlygas, savo valdoje galima įrengti dirbtinę kūdrą ar kelias skirtingo gilumo, geriausia aukštesnėje vietovėje, kad vanduo būtų skaidresnis, o į telkinį patektų mažiau trąšų. Tokioje kūdroje negalima užveisti žuvų, tačiau ateinantys atsigerti galvijai bus naudingi tuo, kad nuskabys pakrančių sąžalynus.

Buveinė

Baliniams vėžliams tinkamiausi negilūs stovintys arba lėtai tekantys vandenys - neišdžiūstančios kūdros pamiškėse, laukymėse, kur gausu nuvirtusių stuobrių ar dumblo, smėlio salelių, seklumų, kur galima šildytis. Pajutę pavojų, slepiasi vandenyje. Žiemojimui vėžliai renkasi gilesnes vietas, kurios aprūpintos deguonimi, dumble tarp medžių šaknų, šaltiniuotuose vietose, kemsynuose, kurių nesukausto įšalas. Šlaitai, kitos smėlingos vietos kiaušiniams dėti turi būti nutolusios nuo vasarojimo telkinių ne toliau kaip per 1 km. Minta vandens ir sausumos gyvūnais, daugiausiai nariuotakojais. Balinis vėžlys laikomas tik pusiau vandens gyvūnu nes gali nuo vandens telkinių nutolti net iki keturių kilometrų

Išvaizda

Šarvas alyvinės spalvos arba rudas, juodas, iki 25 cm ilgio.

Veisimasis

Kiaušinius deda į išraustą smėlyje (sausumoje) 10 cm gylio duobutę. Kiaušiniai vystosi 2-3 mėnesius. Jaunikliai į žemės paviršių išlenda tik kitais metais.

Amžius

Gyvenimo trukmė Lietuvoje siekia 50-100 metų, o daugintis gali ir sulaukę 80 metų. Patinėliai lytiškai subręsta būdami 10 metų, patelės - 15-20 metų arba dar vėliau.

Balinio vėžlio įamžinimas

Balinis vėžlys pavaizduotas Lietuvos banko 50 lt vertės monetoje (2012 m.), Seirijų herbe.
Molėtų apskritis

Molėtų apskritis – 1915–1919 m. administracinis teritorinis vienetas Lietuvos rytuose, į pietus nuo Utenos. Centras – Molėtai.
Solidas

Raida

Solidus apie 301 m. ėmė kaldinti Dioklecianas. Iš vieno Romos svaro aukso nukaldindavo 60 solidų (vieno masė buvo 5,3 g). Pradinė jo vertė buvo 1000 denarų. Diokleciano solidų buvo nukaldinta nedaug, jų ekonominė įtaka buvo minimali.
312 m. solidus vėl ėmė kaldinti Konstantinas I – solidas tapo pagrindine imperijos auksine moneta, kuri pakeitė iki tol naudotus aurėjus. Iš vieno aukso svaro nukaldindavo 72 solidus (vieno masė – 4,5 g). Tuo metu solidas buvo vertas 275 000 smarkiai nupigusių denarų.
Solidai išlaikė kokybę ir vertę iki X a. Romos imperijoje mokesčius reikėjo mokėti aukso monetomis. Iždą pasiekusios monetos būdavo išlydomos ir kaldinamos iš naujo. Dėl to cirkuliuojantys solidai išlikdavo vienodos masės ir vertės – jie apyvartojo būdavo per trumpai, kad spėtų nusidėvėti.
Auksinės monetos tuo metu nebuvo kaldinamos nuolatinėse monetų kalyklose – auksinių monetų kaldinimas klajojo kartu su imperatoriaus dvaru. Pvz., 353 m. solidus kaldino Milane, nuo 402 m. – Ravenoje. Tie miestai buvo to meto imperatorių rezidencijos.

Įtaka

Bizantijoje pirkliams būdavo draudžiama naudoti solidus už imperijos ribų, bet už imperijos ribų šių monetų buvo pakankamai daug, todėl jie pasidarė pageidaujama valiuta arabų šalyse. Arabų šalyse cirkuliavę solidai nepapuldavo į ciklą "mokesčių mokėjimas – perkaldinimas – apyvarta“, todėl minkštos gryno aukso monetos nusidėvėdavo, jų masė mažėjo. VII a. pabaigoje už Bizantijos imperijos ribų ėmė cirkuliuoti arabų solidų kopijos – dinarai, kuriuos iš aukštutinio Nilo aukso, kaldino kalifas Abd al-Malikas. Šios kopijos svėrė tik apie 3,75 g, bet tiek vidutiniškai svėrė tuose kraštuose cirkuliuojantys nudilę solidai. Po to cirkuliavo tiek nudilę originalūs solidai, tiek auksiniai dinarai.
Moz5a

Biografija

Modestas gimė Lietuvoje, iki devynerių metų gyveno, Tauragėje. Vėliau jis persikėlė gyventi į Angliją. Ten pradėjo savo muzikinę karjerą būdamas 14 metų. Po metų išleido ir pirmąjį singlą Sunset.
Būdamas šešiolikos, jau buvo pasirašęs kontraktą su Italijos įrašų kompanija Menny Fasano Records. Tuo metu jis parašė dainas Best Things ir New Rain.
Dabar turi ir savo įrašų kompaniją Our Cutlrue Records, kuri įsikūrusi Jungtinėje Karalystėje, Kembridže. Būtent ten jis išleido dainą If All Ends, kurią grojo Trevor Nygaard’s 3dektek_218 mix. Jo parašyta daina Piano Master buvo grojama DJ Rush Apokalypto FM Radio Hours RadioShow.
Modestas rengė taip pat ir kino filmų muziką, jo kūrybą galima išgirsti En Annan Man filmo anonse.
Abajus Kunanbajevas

Abajus Kunanbajevas (Abajus, kaz. Абай Ибраһим Құнанбайұлы, 1845 m. rugpjūčio 10 d. Semipalatinsko sritis - 1904 m. liepos 6 d. ten pat) – kazachų poetas, rašytojas, kompozitorius, visuomenės veikėjas.

Biografija

Gimė Čingizų kalnuose, stambaus feodalo Kunanbajaus šeimoje. Jo senelis Oskenbajus ir prosenelis Irgizbajus buvo krašto valdovai. Mokėsi mulos Achmet-Rizos medresėje Semipalatinske. Jo humanistinę pasaulėžiūrą formavo Firdousi, Ališeras Navoji, Nizami, Fizuli, Ibn Sina ir kiti jo studijuoti mąstytojai, poetai, rašytojai. 
Netrukus ir jis pats tapo kazachų tautos dvasiniu lyderiu, nors ir pasižymėjo rusofilija, sakydamas, kad tik rusų kalba, rusų kultūra kazachus gali atvesti į civilizuotų tautų šeimą. Nepaisant to, nacionalinis judėjimas Alaš-Orda, veikęs Kazachstane 1917-1920 m. jo poezijoje ir muzikoje ieškojo savo ideologinės atramos.

Kūryba

Naujosios Kazachsatano literatūros pradininkas. Į kazachų literatūrą jis įvedė šešiaeilę ir aštuoniaeilę eilėdarą.  Poezijoje ryškūs Rytų poezijos, kazachų tautosakos motyvai. Eilėraščiams kūrė muziką. Jo kūryba turėjo įtakos kazachų tautinės savimonės formavimuisi. Išvertė rusų rašytojų kūrinių. Jo eilėraščių išversta į lietuvių kalbą.

Atminimas

Jo atminimui Muchtaras Auezovas parašė romaną „Abajus“ (2 t., 1958 m., lietuvių kalba „Abajaus kelias“, 1960 m., iš rusu kalbos verte J. Stanišauskas), kinostudijoje Kazachfilm 1983 m. pastatytas filmas „Abajus“. Jo vardu pavadintas miestas Abajus.
Čontaliai

Kultūra

Tikėjimas sinkretinis – apima katalikybės ir majų religijos elementus. Išlikęs ikikrikščioniškas folkloras, tikėjimas gamtos dvasiomis, raganomis, žiniuoniais. Tradiciniškai užsiima lydimine ir drėkinamąja žemdirbyste, žvejyba, medžiokle, amatais (pynimas, puodininkystė). Augina galvijus, avis, naminius paukščius.

Istorija

Čontalių žemės XV–V a. pr. m. e. buvo olmekų kultūros lopšys. Vėliau teritoriją užėmė majai. IV a. jų civilizacija pasiekė klestėjimo viršūnę, tuo pačiu suklestėjo ir čontalių kultūra. Iki ispanų užkariavimo XVI a. jie turėjo 2 didelius valstybinius junginius – Pontočaną ir Akalan-Tiščelį. 1518 m. čontalių žemes pasiekė Chuanas de Grichalva, kuris buvo svetingai priimtas, o po metų – Ernanas Kortesas. Čontaliai priėmė ispanų valdžią, 1614 m. pastatyta Nakachukos bažnyčia, tapusi kultūriniu tautos centru.
Džamala

Biografija

Atstovaudama Ukrainai Džamala atliko graudžią dainą „1944“. Ji yra Krymo totorių kilmės (jos vardas krym. Camala), gimusi Kirgizijoje, vaikystę praleidusi Kryme. Atlikti šią dainą įkvėpė prisiminimai apie dainininkės prosenelę, kuri 1944 m. iš Krymo buvo deportuota su šeima kaip ir tūkstančiai kitų totorių. Džamala šiuo metu gyvena Kijeve, tačiau po Rusijos aneksijos Kryme negali laisvai nuvykti pas gimines, pasilikusius okupuotoje teritorijoje.
Baigusi Kijevo muzikos akademijoje operos vokalo studijas, Džamala apsisprendė eiti džiazo ir popmuzikos keliu. Atlikėjos karjerą pradėjo 2001 m. Išleido tris studijinius albumus, vieną koncertinį ir du mini albumus, į kuriuos sudėti kūriniai atliekami anglų, ukrainiečių, rusų ir Krymo totorių kalbomis. 2009 m. ji laimėjo dainininkų konkursą „Novaja volna“ Jūrmaloje, 2013 m. suvaidino filmuose: ukrainiečių „The Guide“ („Povodyr"), prancūzų–belgų „Polina“.
Vsevolodas Mileris

Vsevolodas Mileris (rus. Всеволод Фёдорович Миллер, 1914 m. balandžio 7 (19) d. Maskva – 1913 m. lapkričio 5 (18) d. Sankt Peterburgas) – iškilus rusų kalbininkas, etnografas, archeologas ir folkloristas.

Biografija

Gimė vokiečių kilmės šeimoje, tėvas Fiodoras Mileris buvo žinomas rusų poetas ir vertėjas. Vsevolodas Mileris mokėsi garsiame Maskvos Enneso pensione, kuriame disciplinos buvo dėstomos vokiečių ir prancūzų kalbomis. 1865–1870 m. studijavo Maskvos universiteto Filologijos ir istorijos fakultete, po baigimo buvo paliktas jame dėstyti.
Dirbo Lyginamosios kalbotyros ir sanskrito katedroje, destė sanskritą. 1874–1876 m. stažavo Tiubingeno, Paryžiaus ir Prahos universitetuose, 1877 m. apgynė magistro disertaciją. Tyrinėjo senąją rusų liaudies žodinę kūrybą. Susidomėjo Osetijos kultūra ir istorija, išleido trijų tomų veikalą Osetinų etiudai. Už pirmuosius du tomus V.Mileriui buvo suteiktas daktaro laipsnis, o už trečiąjį Rusijos geografijos draugija jį apdovanojo Didžiuoju aukso medaliu.
Nuo 1881 m. redagavo žurnalą „Etnografičeskoje obozrenije“. 1884–1897 m. dirbo Daškovo etnografiniame muziejuje Maskvoje, jo pastangų dėka išleisti muziejaus etnografinių rinkinių aprašymai. 1892 m. tapo Maskvos universiteto Rusų kalbos ir tautosakos katedros profesoriumi, 1903 m. jam suteiktas nusipelniusio profesoriaus vardas. 1900–1911 m. dėstė ir Aukštuosiuose moterų kursuose Maskvoje. Išrinktas Imperatoriškosios mokslų akademijos nariu korespondentu, o 1911 m. – tikruoju nariu. Tais pačiais metais persikėlė gyventi į Sankt Peterburgą, dirbo Mokslų akademijoje ir dėstė Moterų pedagoginiame institute.

Ryšiai su Lietuva

Kartu su rusų kalbininku Filipu Fortunatovu 1871 m. Liudvinavo apylinkes kirilica užrašė apie 150 lietuvių liaudies dainų, pasakų ir patarlių. 1872 m. šių. dalis tekstų ir jų vertimai į rusų kalbą buvo paskelbti Maskvos universiteto „Mokslo darbuose“, vėliau išleisti atskiru leidiniu. V.Mileris buvo paskelbęs Dniepro slenksčių pavadinimų kilmės hipotezę. 1893 m. Rusijos archeologų IX suvažiavimo metu Vilniuje ją bandė paneigti Panevėžio mokytojų seminarijos dėstytojas Zacharijus Liackis.
Balandiškis

Istorija

Kaime, partizanų ryšininkų Sajų sodyboje, 1949 m. vasario 8-9 d. vyko parengiamieji posėdžiai prieš LLKS suvažiavimą Minaičių kaime, kur buvo pasirašyta Lietuvos laisvės kovos sąjūdžio deklaracija. Išlikęs apgriuvęs šios sodybos namas.
San Karlosas (Nikaragva)

Istorija

Gyvenvietė įkurta 1526 m. kaip Nueva Jaén, bet vėliau apleista. XVII a. atkurta San Karloso vardu. 1666 m. pastatyta tvirtovė prie prekybinio kelio San Chuano upe, bet 1670 m. sugriauta piratų. Oficialiai San Karlosas įkurtas 1949 m.
Svajūnas Černiauskas

Biografija

Žaidė Inkaras Kaunas (1990, 1991), Atletas Kaunas (1990), Banga Kaunas (1991–1993), FBK Kaunas (1994–1996), Kareda Šiauliai (1997; Lietuvos čempionas), Ranga-Politechnika Kaunas (1997–1998), Lietava Jonava (1999–2003, 2005–2006, 2009), Nevėžis Kėdainiai (2007) klubuose, Lietuvos rinktinėje.
Taikomosios dailės ir dizaino muziejus

Taikomosios dailės ir dizaino muziejus – Lietuvos dailės muziejaus padalinys, įkurtas 1987 m. atstatytame Vilniaus Žemutinės pilies XVI a. Senajame arsenale. Muziejaus rinkiniuose – Lietuvos ir užsienio šalių vaizduojamosios bei taikomosios dailės kūriniai nuo XIV a. iki šių dienų.
Archeologinių radinių rinkinys siekia III tūkst. pr. m. e. pabaigą.
Ekspozicijos nuolat keičiamos, veikia kelios parodos.
Vyskupas Kiprijonas

Kiprijonas iš Kartaginos (200 m. – 258 m. rugsėjo 14 d.) – krikščionių teologas, Kartaginos vyskupas, aršus dvasininkų hegemonijos bažnyčioje šalininkas.
Kiprijonas daug prisidėjo prie to, kad būtų išaukštintos vyskupo pareigos ir prie apaštalų įpėdinystės mokymo vystymo. Jis tikėjo, jog dėl to, kad jis buvo vyskupu, tik jis vienas turėjo teisę nuspręsti, ar priimti, ar nepriimti atgal į bažnyčią tuos krikščionis, kurie garbino Cezarį. Jis mokė, kad išgelbėjimas yra tik per bažnyčią.
Jis taip pat rėmė visuotinės Katalikų bažnyčios, kurioje bažnyčia Romoje buvo svarbiausia, kaip „bažnyčia motina“, sampratą. Valdžia buvo suteikta bažnyčių vyskupams. Kiprijonas paruošė kelią apaštalų įpėdinystei Romos Katalikų bažnyčioje, kur popiežius yra aukščiausia valdžia.
HTML

HTML (Hyper text Markup Language „Hiperteksto žymėjimo kalba“) – tai kompiuterinė žymėjimo kalba, naudojama pateikti turinį internete. Kalbą standartizuoja W3 konsorciumas.

Elementai ir atributai

Pagrindinis HTML kalbos vienetas yra elementas. Kaip ir XML, HTML elementas turi vardą ir gali turėti bet kokį skaičių atributų. Elemento viduje gali būti tekstas bei kiti elementai. Tiek tekstas, tiek ir dukteriniai elementai paprastai gali kartotis ir sekti bet kuria tvarka.
Elemento atributai turi vardą ir reikšmę.
Jei galimi atributai nenurodomi, paprastai galioja sutartos nutylėjimo taisyklės. Pavyzdžiui, HTML fragmentas <font color="red"><b>r</b> raudona</font> turi du elementus.
Vienas jų (font) perjungia rodomo teksto spalvą į raudoną.
Šio elemento viduje esantis antrasis elementas (b), perjungia šriftą į paryškintą.
Pirmasis elementas turi vieną atributą (color) su reikšme red. Antrasis elementas atributų neturi.
HTML kode atributų reikšmes rekomenduojama apgaubti kabutėmis, nors HTML 4.01 standartas to nereikalauja.

Versijos

HTML versija žymima skaičiumi, nurodant versiją ir subversiją, pavyzdžiui, HTML 3.2.
Paskutinė W3C rekomenduojama HTML versija 4.01. Po jos HTML pagrindu buvo plėtojamas XHTML standartas, kuris dar labiau atskyrė struktūros logiką nuo vaizdavimo, bei remiasi ne SGML, o XML žymėjimo kalba.
2009 m. vasario 12 d. WWW architektų taryba patvirtino HTML 5 juodraštį. HTML 5 keičia ir HTML 4, ir XHTML 1, bet išlieka suderinamas su jais. Naujasis standartas smulkiai ir iki galo tiksliai aprašo žymėjimo gaires, nepalikdamas vietos interpretacijai – naršyklės turės vienodai atvaizduoti tinklalapius, vienodai elgtis net ir su HTML rašto klaidomis.
Ben Gordon

Karjera koledže

Žaisdamas savo komandoje, Benas buvo antras savo komandoje pagal rezultatyvumą (12,6 taško per rungtynes), nors visą sezoną jis rungtynes pradėdavo nuo atsarginių žaidėjų suolelio. Jis pataikė tritaškį metimą varžybose su Villanova Big East turnyre. Antraisiais savo mokymosi metais Benas pelnydavo daugiausiai taškų savo komandoje – 19,5 taško per rungtynes – ir buvo 50-oje vietoje pagal rezultatyvumą visoje šalyje. Benas taip pat atliko iš viso 156 rezultatyvius perdavimus ir pateko į antrąją Big East komandą (All-Big East second team).
Trečiaisiais (ir paskutiniais) mokymosi metais pelnydavo po 18,5 taško (vėl buvo 50-oje vietoje pagal rezultatyvumą šalyje), atkovodavo po 4,7 kamuolio ir atlikdavo po 4,5 rezultatyvaus perdavimo. Jis taip pat pataikė 104 tritaškius ir tai buvo antras rezultatas per visą Konektikuto universiteto istoriją. Benas pagerino Big East turnyro rekordą su 81 tašku per visą turnyrą ir buvo apdovanotas Geriausio žaidėjo apdovanojimu. Benas dar gavo Geriausio žaidėjo apdovanojimą Finikso apskrityje NCAA turnyro metu. Turnyro metu jis iš viso pelnė 127 taškus ir su savo komanda laimėjo NCAA turnyrą. Po trečiųjų mokymosi metų Benas Gordonas paskelbė, kad dalyvaus NBA naujokų biržoje.

Karjera NBA

Naujokų biržoje Čhicago „Bulls“ jį pakvietė trečiu šaukimu, taip pat kaip Jordaną prieš 20 metų 1984 NBA naujokų biržoje. Žaisdamas universitete Benas žaidė 4 numeriu, tačiau „Bulls“ komandoje to daryti negalėjo, nes tas numeris priklausė Jerry Sloan. Benui neliko nieko kito, tik pasirinkti kitą numerį. Norėdamas išsirinkti sau kitą numerį, jis prie savo šaukimo numerio (3) pridėjo savo marškinėlių numerį, kuriuo žaidė universitete (4), juos sudėjo ir nusprendė žaisti marškinėliais, pažymėtais numeriu 7.
2004–2005 metų sezone Benas pelnydavo po 15,1 taško, atkovodavo po 2,6 kamuolio ir atlikdavo po 1,9 rezultatyvaus perdavimo, nors žaisdavo tik 24,2 minutes. Jis dar įrodė, kad sugeba gerai žaisti sudėtingais rungtynių momentais ir sugebėjo pelnyti 21 tašką per ketvirtą kėlinį, tai yra antras rezultatas lygoje po LeBrono Jameso 22 taškų. Benas sugebėjo išvesti Chicago „Bulls“ į atkrintamąsias varžybas pirmąkart, po Jordano eros pabaigos 1998 metais. Pasibaigus sezonui, Benas Gordonas buvo apdovanotas Šeštojo žaidėjo titulu ir tapo pirmu naujoku NBA lygos istorijoje, kuriam tai pavyko. Benas dar buvo tris kartus pripažintas mėnesio naujoku Rytų konferencijoje (Sausį, Vasarį ir Kovą) ir buvo išrinktas į NBA pirmąją naujokų komandą (NBA All-Rookie First Team).
2006 metų, balandžio 14-ąją, Chicago „Bulls“ laimėjo prieš Washington „Wizards“, o Benas, pataikydamas devynis iš eilės tritaškius pakartojo NBA lygos rekordą. 2007 metais kovo 4 dieną jis pasiekė savo karjeros rezultatyvumo rekordą – 48 taškus – ir taip padėjo laimėti prieš Milwaukee „Bucks“ rezultatu 126–121.
2009 m. liepos 8 d. pasirašė kontraktą su Detroit „Pistons“ komanda.
2012 m. birželio 27 d. buvo iškeistas Charlotte „Bobcats“ klubui už C. Maggette ir 2013 m. naujokų biržos šaukimą.
Juzefas Vodzickis

Biografija

Kilo iš Lenkijos bajorų Vodzickių giminės, herbo „Leliva“ savininkas. 
1770−1776 tarnavo Saksonijos armijoje. Tarnaudamas pasiekė poručiko laipsnį. Po to įstojo į Lenkijos armiją, kur brigadininko titule tęsė tarnybą kadetų korpuse, Varšuvoje. 
Paaukštintas iki generolo-adjutanto laipsnio buvo karaliaus Stanislovo Augusto Poniatovskio palydoje. 
1782 metais paskirtas Lekijos Karūnos pėstininkų pulko vadu. 1788 metais apdovanotas Švento Stanislovo ordinu. 
Nuo 1790 − generolo laipsnyje. 
ATR-Rusijos karo (1792) m. dalyvis. 
Karinės kampanijos Lietuvoje metu vadovavo karališkam pėstininkų pulkui, susidedančiam iš 2 batalionų (400 durtuvų). 
Po Targovicos konfederacijos šalininkų pergalės, palaikomos Rusijos ir Prūsijos karių, kuri privedė prie 1791 metų gegužės 3 d. konstitucijos ir visų reformų panaikinimo, priimtų Ketverių metų 1788−1792 m. seime generolas Vodzickis liko tarnauti kaip neoficialus divizijos ir garnizono vadas, Krokuvoje. 
Jis aktyviai dalyvavo pasiruošiant sukilimui 1794 m. kovo 24 d. 1794 m. Lenkijos kariai vadovaujami generolo Vodzickio buvo išstatyti Krokuvos turgaus aikštėje. Apie pietus prieš karius pasirodė T. Kosciuška, kurį sveikino minios žmonių. Kartu su kariais generolas davė priesaiką ištikimybei Kosciuškai, kaip vyriausiam sukilusių ginkluotų pajėgų vadui.
Vodzickio pėstininkų pulkas dalyvavo lenkų mūšiuose su rusų kariais. 
1794 m. balandžio 4 d. netoli Raslavicės kaimo, Mažosios Lenkijos vaivadijoje jis vadovavo savo pulkui garsiame Raslavicės mūšyje.  
Juzefas Vodzickis buvo užmuštas Ššekocinų mūšio metu patrankos sviediniu. 
Buvo palaidotas kapucinų bažnyčioje, Krokuvoje.
Piotr Zubowicz

Biografija

Gimė 1880 m. balandžio 26 d. Marijampolėje. XX a. pradžioje dirbo advokatu Zamostės mieste. 1922 m. išrinktas į Lenkijos seimą, kur atstovavo valstiečių partiją. 1928 m. gegužės 22 d. išrinktas vienu iš aštuonių Lenkijos vyriausiojo tribunolo teisėjų. Nuo 1933 m. gyveno Varšuvoje, kur dirbo Lenkijos notarų tarybos viceprezidentu. Po II pasaulinio karo P. Zubovičiaus pastangų dėka iš Vokietijos į Lenkiją buvo grąžinti per karą išgrobstyti tarpukario Lenkijos teisiniai dokumentai. Po karo toliau dirbo notaru. Mirė 1956 m. liepos 10 d. Varšuvoje.
Edvardas Žakaris

Biografija

1971 m. baigė Kelmės 1-ą vidurinę mokyklą, 1985 m. Lietuvos žemės ūkio akademiją, inžinierius ekonomistas organizatorius, 1988 m. Šiaulių pedagoginį institutą, tiflopedagogas.
1973–1983 m. Kelmės 1-os vidurinės mokyklos mokytojas. 1984–1989 m. Lietuvos aklųjų ir silpnaregių sąjungos Kelmės rajono organizacijos pirmininkas. 1989–1992 m. LASS Šiaulių įmonės, vie­šosios įstai­gos „Ak­si­da“ direktoriaus pavaduotojas, 1992–2004 m. ir nuo 2017 m. direktorius. 2004–2016 m. Seimo narys.
1987–1990 m. Kelmės rajono, 1990–1995 m. Šiaulių miesto tarybos deputatas, 2000–2004 m., 2007 m. (mandato atsisakė), 2011 m. (mandato atsisakė) ir nuo 2019 m. Šiaulių miesto savivaldybės tarybos narys.  2002–2003 m. valdybos narys, 2004 m. Kultūros, švietimo ir sporto komiteto pirmininkas.
Nuo 1999 m. Lietuvos socialdemokratų partijos narys, 2000–2001 m. LSDP Šiaulių skyriaus pirmininkas, 2001–2010 m. skyriaus pirmininko pavaduotojas, LSDP tarybos narys, 2010–2019 m. skyriaus pirmininkas.
LASS tarybos narys, Lietuvos neįgalių žmonių įmonių asociacijos pirmininkas, Lietuvos socialinių įmonių asociacijos tarybos narys. 
Žmona Jolanta, vaikai Vaidas, Donatas, Lukas, Ignas, Urtė.
UEFA čempionų lyga 2008–2009 m.

UEFA čempionų lyga 2008-2009 m. – 17-asis UEFA čempionų lygos turnyras (54-asis skaičiuojant nuo UEFA čempionų taurės), prasidėjęs 2008 m. vasarą. Finalas vyko Romoje.

Atstovavimas šalims

Europos šalis priklausomai nuo šalies lygos 2002–2007 m. UEFA lygų koeficiento Čempionų lygoje atstovauja 1-4 komandos, tik kai kurios šalys nėra atstovaujamos (Lichtenšteinas, UEFA nepriklausančios Monakas ir Vatikanas).
16 komandų į grupių etapą pateko be atrankos, kitos 60 komandų kovojo dėl likusių 16 kelialapių į grupių etapą. 28 komandos atranką pradėjo nuo pirmojo etapo, 14 komandų – nuo antrojo, 18 komandų – nuo trečiojo.
Omnipol

Omnipol (ček. OMNIPOL a.s.) - Čekijos kompanija, prekiaujanti karine, aviacijos ir pramonės įranga.
Omnipol yra tarpininkė tarpvalstybiniuose sandoriuose, prekiaujant karine sausumos ir aviacijos technika su įvairiomis pasaulio šalimis.

Istorija

Kompanija buvo įkurta 1934 m. kaip prekybinė kompanija, pardavinėjusi Škodos gamyklų (Škodovy závody; Pilzenas) produkciją. Kompanija turėjo prekybinius atstovus daugiau kaip 60 pasaulio šalių, todėl sėkmingai prekiavo ne tik karinės, bet ir kitokios Čekoslovakijos pramonės gaminiais. >br>Antrasis pasaulinis karas nutraukė kompanijos veiklą.
6-ojo dešimtmečio antroje pusėje Omnipol prekinis ženklas buvo atgaivintas, įkurta nauja kompanija tokiu pačiu pavadinimu. Naujoji kompanija pradžioje daugiausia prekiavo medžiokliniais ir sportiniais šautuvais, civiliniais lėktuvais. Vėliau Omnipol buvo įgaliota prekiauti (stebint valstybės institucijoms) ir karinėmis bei saugos sistemomis. Paskutinį XX a. dešimtmetį parduodamų prekių spektras plėtėsi, ir dabar apima ne tik sausumos kariuomenės ir karo aviacijos sistemas, bet ir maisto perdirbimo ir tekstilės pramonių mašinas, vykdo aplinkos apsaugos projektus, nuomoja transporto priemones ir įrangą.
Laima Balaišytė

Laima Balaišytė-Amelina (g. 1948 m. sausio 2 (3?) d. Vilnius) – Lietuvos stalo tenisininkė, pasaulio čempionė, jauniausia Lietuvos čempionė.

Biografija

Motina ir trenerė Bronė Balaišienė. Brolis Rimgaudas Balaiša. 1973 m. baigė Centrinį kūno kultūros institutą Maskvoje.
Lina Rimkienė

Biografija

1990 m. baigė Mažeikių rajono Sedos vidurinę mokyklą. 2004 m. Vilniaus kolegijoje įgijo programuotojo bakalauro laipsnį, o 2006 m. Klaipėdos universitete įgijo vadybos ir verslo administravimo bakalauro kvalifikacinį laipsnį. 2010 m. baigė teisės studijas Mykolo Romerio universitete ir įgijo teisės ir valdymo magistro kvalifikacinį laipsnį.
1997–2008 m. dirbo AB „Pieno žvaigždės“ (iki 1999 m. – AB „Mažeikių pieninė“), nuo 2003 m. ėjo kreditų vadovės pareigas. 2008 m. pradėjo teisininkės karjerą AB „SEB bankas“.
Nuo 2011 m. iki dabar dirba savo įkurtoje VšĮ „Linos Rimkienės biuras“, konsultuoja verslo įmones. Nuo 2014 m. iki dabar dirba Europos Parlamento nario Algirdo Saudargo padėjėja-teisininke. 2013 m. įsteigė Mažeikių vartotojų asociaciją ir yra asociacijos valdybos pirmininkė. Nuo 2015 m. iki dabar dėsto teisę Mažeikių trečiojo amžiaus universitete.
Nuo 2007 m. Tėvynės sąjungos – Lietuvos krikščionių demokratų narė, nuo 2015 m. Mažeikių rajono savivaldybės tarybos narė, opozicijos lyderė. Nuo 2015 m. rugsėjo – savivaldybės tarybos Antikorupcijos komisijos pirmininkė.
Sutuoktinis Arvydas, duktė Gertrūda.
Karataskos lagūna

Karataskos lagūna (isp. Laguna de Caratasca) – lagūna rytų Hondūre, Padėkos Dievui departamente, nerijos atskirta nuo Karibų jūros. Tai didžiausia šalies lagūna, ji įsiterpusi gilyn į žemyną 40 km. Krantai pelkėti, apaugę mangrovėmis. Gausu salų (didžiausia – Tansinas). Suteka Mokorono, Varuntos ir Nakuntos upės.
Karataskos lagūna paskelbta laukinės gamtos draustiniu. Aplink ją įsikūrę keletas kaimų bei provincijos sostinė Puerto Lempira.
Nyderlandų futbolo varžybos 2005–2006 m.

Eredivisie pirmenybės

Čempionų titulą apgynė Eindhoveno „PSV“ (19-ą kartą).